ToekomsVenster: God teenoor die Farao | Maroela Media
Lees gerus Eksodus 20:1-17 as 'n Israeliet wat sopas uit 400 jaar se slawerny vrygekom het. Hoe staan hierdie Tien Gebooie teenoor die wette van die Farao? Hoe sou dit die Israeliete van ander onderskei het?
Wat sou gebeur indien ons die Tien Gebooie nie sien as die "hoogste standaard" van morele lewe nie, maar die "minimum standaard" waarvan die burgers van die koninkryk daagliks leef?
Indien ons sou kyk na die "ryke" van die wêreld waarin ons vandag leef – hoe verskil dit van die koninkryk waarvan die gelowiges van hierdie wêreld reeds deel is?